Namangan tumaniga yangi hokim tayinlandi

Xalq deputatlari Namangan tuman kengashining navbatdan tashqari sessiyasi bo‘lib o‘tdi, deya xabar bermoqda viloyat hokimligi axborot xizmati.
Xabar berishlaricha, sessiyada tashkiliy masala ko‘rilgan, masala yuzasidan viloyat hokimi, senator Xayrullo Bozorov ma’ruza qilgan.
Tumanning avvalgi hokimi Shavkatjon Abdurazzoqov Vazirlar Mahkamasiga ishga o‘tganligi munosabati bilan tuman hokimi vazifasidan ozod qilingan.
Shu kungacha “Namangan hududiy elektr tarmoqlari” korxonasi rahbari lavozimida ishlab kelgan Shuhratjon Davronov tuman hokimi etib tayinlangan.
 “Daryo”ning Telegram’dagi rasmiy kanali — @toshqindaryo’ga a’zo bo‘ling!